duo ad basin tentaculorum posteriorum intus positi, distincti aut obsoleti. Oris apertura antica. 
Ostium anale et ostia sexualia in dorsi latere dextro ad secundi branchiarum fasciculi marginem 
superiorem sita. 
1. PH. hyalinum, Nov. spec. : corpore tentaculisque hyalinis branchiarum fuscescentium fasciculis 
utrinque quinis, ocellis nigricantibus distinctis. 
Prope Tor in Mari rubro frequens. 
In Arabia haec notavimus: „ Corpus pollicem fere longum elongatum, lineare, subquadran- 
„gulum, antico fine truncatum, duas lineas latum, postico in caudam acutam attenuatum, hyalinum 
„ intestino flavicante translucente. Pallii vestigium omne desideratur, sed antica parte pes a 
„ corpore discretus percipitur. Tentacula quatuor anteriora supera filiformia aequalia, branchias 
„ maximas longitudine non aequantia, superne attenuata, colore nivea, modo contrahuntur modo 
„ expanduntur. Tentacula labialia nulla, nisi forte tentacula anteriora labialia et posteriora 
„ dorsualia dicenda sunt. Pes antico fine leviter emarginatus angulis rotundatis. Branchiae, 
„ appendicum figulatarum forma, crebrae in fasciculis quinis per utrumque corporis latus dispositae, 
„ colore fuscescentes, stria media albicante. Singula branchiarum figulata appendix lineari lan- 
„ceolata, subacuta, e vagina fusca constat arbusculam vasorum albidam obscuram includente. 
„Primus branchiarum fasciculus utrinque 8 laminas continet, secundus 7, tertius et quartus 
„ uterque 4, quintus duas. Branchiarum numerus in toto animali igitur ad 50 accedit. Tres 
„ priores fasciculi in dorso discreti sunt, duo posteriores contigui. Branchiarum laminae supe- 
riores longiores sunt, infimae minimae. Os anticum mandibularum expers, contractum, rimam 
«transversam sistit et labio inferori ac superiori obtegi videtur, sed protruso ore rima potius 
«verticalis cernitur. Linguae lamina denticulata angusta elongata, uncinorum validorum serie 
«duplici, alterna, valde densa armata. Aperturam lateralem anticam bene vidimus, sed faeces sub 
«cauda excerni aliquando in animali in vitro repente observavimus, aperturam illic distinguere 
«nequivimus. Distincta sexus organa non vidimus. Tubulosum aliquod organon in latere dextro 
«inter fasciculi branchiarum secundi laminas dorso propinquum pro ano aut pene habuimus.” 
Berolini denuo in eodem loco aperturam tubulosam vidi, sed nec in pede nec in latere prope 
tentacula illic ullam, ubi ab Aeolidiis sexus organa geri dicunt. «Oculi duo obsoleti pone basin 
«tentaculorum dorsualium in medio dorso approximati.” 
Quod ad victum haec animalcula valde memorabilia sunt. Sicut enim Limaces terrestres 
herbas et flores rodunt, ita Phyllodesmia flosculosas Polyporum stirpes devorant. Haec equidem 
semper in Xeniis variis reperi, quarum partem corroserant, ideoque carnivora sunt. 
Yivum animal pinxi et specimina multa Berolinum attuli. 
2. PH. fastuosum, Nov. spec.: corpore fuscescente albo, antica violaceo, branchiis violaceo variis, 
cum tentaculis apice laete flavis; branchiarum fasciculis utrinque 9; ocellis obsoletis. 
Prope Tor Arabiae in Maris rubri Xeniis rarior. 
De vivo animali haec notata trado: «Animal bipollicare fuscescente album, antica parte 
«dilute violaceum. Tentacula 4, duo anteriora paullo longiora, basi violacea, media alba, summo 
«apice flavida, duo dorsualia paullo breviora, basi fuscescentia, media albida, apice flavida, utraque 
«filiformia sursum attenuata. Branchiae basi attenuatae fuscescentes, apice compressae lanceolatae, 
